שמני מרפא
בימנו שיש שפע של שמנים בשוק והשימושים שלהם רבים רצינו לעשות מעט סדר בבלגן  ,השימושים שלהם רבים ולקראת חג החנוכה הבא עלינו לטובה ננסה לתת מורה נבוכים קצר בעולם המרתק של שמני המרפא .
נהוג לחשוב כי השומנים הם אויב גוף האדם אך הנחה זו מוטעית מיסודה.
השמן מהווה מקור לבניית קרומי התאים,שמנים הם בעצם אבן היסוד של מערכת העצבים והמוח יש לו חלק בהעברת המידע בן המוח לגוף ,שמנים בונים את  הורמוני המין והם כמובן מהווים מקור לויטמינים המסיסיים בשומן כגון: קרוטאן, E, A, D, K . כמו-כן גם ויטמינים אלו זקוקים לשמנים מאחר והם מסיסיים בתוך שומן ולא בתוך הגוף . בנוסף, שומנים אלו מביאים לגוף חומצות שומניות חשובות שלא את כולן הגוף מסוגל לייצר בעצמו. ( כמו אומגה 3, 6, 9 )
אין ספק כי שמנים משפרים ומשביחים את המזון . בנוסף, גורמים לגמישות העור והאלסטיות שלו ומרעננים את רקמות העור.

שמן זית 

מדובר בשמן זית מכבישה קרה ראשונה הנקראת כתית והיא האיכותית ביותר. בכבישה זו מיצוי השמן מתבצע בתהליך בו הטמפ` נמוכה מ- 38 מעלות , כמובן שללא חומרים כימיים. מאחר ובכבישה קרה ניתן למצות פחות שמן מחירו יקר יותר משמן שמוצה בכבישה חמה.
שמן בכבישה חמה הוא שמן שמוצה בתהליך חימום הפוגע בטעם השמן ואיכותו.

מרבית השמנים מכילים חומצות  שומן מכל הסוגים חד בלתי רוויים, רב בלתי רוויים ושמנים רוויים. 
שמן הזית הטהור מכיל את הכמות הגדולה ביותר של שומנים חד בלתי רוויים (חומצת הזית , אומגה 9 – חומצה אולאית ). שומנים אלו הם יציבים יותר משומנים רב בלתי רוויים, אינם גורמים להצטברות כולסטרול (כשם שגורמים השומנים הרוויים) והם המועדפים במזון.

שמן חד בלתי רווי איננו מוריד את הכולסטרול הטוב ("הכולסטרול הטוב" - - HDL אוסף את הכולסטרול מדפנות העורקים השונים ומסיע אותו לכיוון הכבד במקום בו הוא מתפרק לחומצות מרה ונשטף מהגוף). שמנים חד בלתי רוויים מפחיתים את רמת ה"כולסטרול הרע" (LDL) הגורם לכולסטרול לשקוע בעורקים. 
לעומתם, שמנים רב בלתי רוויים מתחמצנים בקלות בנוכחות חמצן ולכן יכולים לגרום להפרעה בתהליך ייצור פרוסטגלנדינים רצויים המעורבים בתהליכים אנטידלקתיים. חימצון של שמנים עלול לגרום עליית הכולסטרול "הרע" (LDL) ולשקיעתו בעורקי הלב (מצוי בכמות גדולה בשמנים כגון, שמן חמניות, שמן תירס ושמן סויה).
שמן זית טהור מכיל ויטמין E, צבעו הנוטה לירקרק בשל הכלורופיל הנמצא בציפה והוא טוב בשימוש פנימי וחיצוני .

חלק מהשימושים הנפוצים בשמן זית 
שמן זה מועיל בהסדרת פעילות מעיים, הורדת רמת כולסטרול ו- LDL,  מונע הפרעות לבביות (מרחיב עורקי הלב הכליליים) ומסייע בהורדת לחץ דם .
בקוסמטיקה טבעית פחות נוטים להשתמש בו בשל צבעו הירקרק וריחו העז, בכל זאת נחשב כיעיל למקרי סבוריאה וקשקשים, דלקות ואקזמות, עור יבש ופגום , יש לו איכויות אנטי וירליות , טוב להזנת עור הקרקפת והשיער.                                                                                                                                                                                     שמן זית מצויין לעיסוי או לפילינג  לכל חלקי הגוף ניתן לערבב בתוכו עוד שמני מרפא אחרים בשביל להעצים את פעולת השמנים , וכמו כן אפשר להכין בבית שמן חלוט מרוב צמחי המרפא הפעילים שנמצאים באזורנו .

 הכנת שמן חלוט 

הכנת שמן חלוט היא מאוד פשוטה לוקחים כלי אטום מזכוכית עדיף כהה דוחסים לתוכו צמח מרפא ומכסים בשמן זית , נותנים לו לנוח במשך שבועיים לפחות עד לשימוש  , לצמחים עדינים כמו קלנדולה לוונדר או קמומיל כדאי לעשות את התהליך שוב באותו שמן הזית ,( לסנן את הצמח מהשמן שקיבלנו ולהוסיף שוב צמח חדש לצנצנת ) , 

בסוף התהליך מסננים את הצמח מהשמן ומעבירים את השמן לבקבוק כהה , שמנים חלוטים יכולים להישמר בן 5 חודשים ל 3 שנים על המדף תלוי בצמח ובחומרים הפעילים שהוא מכיל . ( אם מטפלים בהם נכון .) 


להלן מספר מתכונים לשמנים חלוטים לשימוש ביתי 

לכאבים אורטופדים , עצמות שרירים או מפרקים מומלץ להכין שמן  חלוט של צמח ארניקה הצמח טוב לכל מצב של שוק או טראומה גופנית : מכות , חבלות , שרירים תפוסים ,גידים מתוחים, קרע ברצועה ואפילו שברים .

באותה תערובת ניתן אם רוצים לשלב עוד צמחים שמשלימים את הפעילות של צמח האריניקה וטובים גם הם למצבים דומים למשל רוזמרין טוב להרגעה באופן כללי של שרירים .

אפשר גם להוסיף שמני בסיס שונים כמו שמן שומשום או שמנים ארומטיים שמשחררים כאב וממריצים את מחזור הדם כמו קינמון , גינגר , פלפל שחור , קמפור ומנטה .

להצטננות והמרצת מערכת החיסון  ניתן לחלוט בשמן זית את הצמחים הבאים : זעתר קורנית רוזמרין זוטה ועוד אפשר למרוח באופן קבוע על בית החזה למניעה טו להשתמש בזמן צינון או מחלה בעיסוי החזה והגב העליון .

לתערובת ניתן להוסיף שמנים ארומטיים אנטי ספטיים ומחטאים כמו אקליפטוס ,לוונדר, הדס, ועוד

לכאבי אוזניים ניתן לעשות שמן חלוט של פיגם ושום ולטפטף טיפה לכל אוזן .

לבעיות עור שונות כדאי תמיד להחזיק בבית שמן חלוט של לוונדר ( להשתמש רק בפרחים הסגולים ולא בכל חלקי הצמח ) וקמומיל שניהם צמחים מרגיעים וטובים לכל סוגי העור ניתן למרוח על פריחות ,אקזמות , סבוראה , פסוריאזיס , עור אדום ויבש , ותפרחת חיתולים .

עוד שמן נפוץ  לבעיות עור הוא שמן הקלנדולה פרחי הקלנדולה מכילים חומרים אנטי אוקסידנטים, אנטי דלקתיים, ואנטי אלרגיים שמן חשוב מאוד לאיחוי רקמות , משתמשים בו כעזרה להגלדה של פצעים ,כוויות , כיבים ,פצעי לחץ וזיהומים . הוא מטפל גם בסוגי פטריות שונות על העור ומבהיר בשימוש קוסמטי .

אי אפשר להפיק ממנו שמן ארומטי ולכן משתמים בשמן החלוט שלו ובמיצוי אלכוהולי שלו בתוך הרבה מוצרים קוסמטיים ורפואיים .

להרגעה כללית שמן היפריקום ( פרע ) – החומר הפעיל של השמן נמצא בעיקר בפרחים הוא מרגיע את מערכת העצבים , אנטי דלקתי , כאבים עצביים , ראומטיזם , לעור רגיש , ומזרז צמיחת שיער , טוב למצבי אנמיה והתאוששות ממחלות קשות כמו סרטן או מחלות אוטואימוניות , או כל מצב פיזי שנוצר בעקבות רקע רגשי .

היום משתמשים בצמח ההיפרקום במקום תרופות נוגדות דיכאון בשימוש פנימי .

כדי לשחרר מתחים בסוף היום מומלץ לעסות איתו את כפות הרגליים והידיים .

לשמן החלוט ניתן להוסיף עוד שמנים ארומטים מרגיעים כמו ילנג ילנג , מליסה , רוז , יסמין , ולריאן ועוד 

לשמנים שהזכרתי ואחרים שימושים קוסמטיים רבים ,  
ניתן להכין בבית פילינג לקילוף שכבת העור הראשונה והמרצת מחזור הדם , עם שמן חלוט או רק עם שמן זית להוסיף חומר אברסיבי ( חומר המגרד את שכבת העור הראשונה ) כמו מלח ים , שקדים טחונים , קוואקר טחון, זרעי פשטן או סוכר לערבב עם כמות שווה של שמן ניתן להוסיף מיץ לימון להבהרת הכתמים של העור או מיץ אשכוליות לצלוליטיס בגוף ולקרצף את המקום המבוקש .
על הגוף וכפות הרגליים אפשר להשתמש במלח גס או בקטניות או אגוזים טחונים ועל הפנים עדיף קוואקר או מלח דק .

לכל שמן חלוט שמכינים בבית כדאי להוסיף מעט ויטמין E טהור לשימור , להשתמש בצמחים יבשים

 ( ניתן לקנות בחנות תבלינים או לקטוף כשיוצאים לטייל ולייבש אותם ) , וכמובן כדאי להשתמש בשמן זית טהור ומשובך לתוצאות טובות .
אפשר להמשיך ולכתוב בנושא שמני המרפא  והשימושים שלהם עוד הרבה , אבל השתדלנו להביא מקבץ מסכם של השמנים השימושיים והנפוצים ביותר .

נשמח לענות על שאלות במייל ZOARES10@GMAIL.COM  

או בפורום רפואה מהטבע של אתר בשבע 

חג אורים שמח .
